Vetle Sjåstad Christiansen (født 12. mai 1992) er en norsk skiskytter og langrennsløper. Han er født på Geilo, men er bosatt i Oslo. Han er barnebarn av den tidligere alpinisten Asle Sjåstad og storebror til freestyleutøveren Tiril Sjåstad Christiansen og yngre bror av programlederen Pia Rivelsrud. Han ble verdensmester da han var med på de norske lagene som vant mix-stafett og stafett under VM i skiskyting 2019 i Östersund. Han gikk ankeretappen på Norges lag som ble verdensmester på stafett under VM i skiskyting 2021 i Pokljuka.